Deftones
Deftones on Grammy võitnud alternatiivroki/metal'i ansambel Ameerika Ühendriikidest California osariigist Sacramento linnast. Ansambel tegutseb aastast 1988. Neid on nimetatud üheks viimaste aastate innovatiivsemaks ja unikaalsemaks rokkmuusikat viljelevaks bändiks. Johnny Loftus on kirjutanud: "Rokkmuusika kriitikud asetavad tavaliselt Deftonesi sajandivahetuse nu-metali liikumisest kõrgemale või vähemalt toovad nad esile. Deftones on alati paistnud rohkem kummalisena ja valmis ühendama traditsionaalselt austatud saundi nagu dream pop või D.C. hardcore oma California alternatiivmetaliga." Chino Moreno poeetilised laulusõnad, mida Time'i ajakirja kriitik kirjeldas kui "raevukalt intelligentseid", on tihti provokatiivsed, kuid interpretatsioonile avatud. Moreno on tuntud oma iseloomuliku karjumishääle ja rahustava tenori poolest. Ta on lemmiklauljatena nimetanud Morrisseyd, Rivers Cuomot Weezerist, Robert Smithi The Cure'ist, H.R-i Bad Brainsist ja David Gahanit Depeche Mode'ist. Eestis käis ansambel 19. juunil 2006.